
LIETUVOS RESPUBLIKOS SVEIKATOS APSAUGOS MINISTRAS

ĮSAKYMAS
DĖL LIETUVOS RESPUBLIKOS SVEIKATOS APSAUGOS MINISTRO 2010 M. GRUODŽIO 27 D. ĮSAKYMO NR. V-1131 „DĖL GREITOSIOS MEDICINOS PAGALBOS TEIKIMO IR IŠLAIDŲ APMOKĖJIMO TVARKOS APRAŠO PATVIRTINIMO“ PAKEITIMO

2018  m. sausio 16  d. Nr.  V-46
Vilnius


Vykdydamas Lietuvos Respublikos Vyriausybės programos įgyvendinimo plano, patvirtinto Lietuvos Respublikos Vyriausybės 2017 m. kovo 13 d. nutarimu Nr. 167 „Dėl Lietuvos Respublikos Vyriausybės programos įgyvendinimo plano patvirtinimo“, 1.3.3 darbo 2 priemonę „Greitosios medicinos pagalbos dispečerinių centralizavimas, siekiant užtikrinti paslaugų kokybę“: 
1.	P a k e i č i u Greitosios medicinos pagalbos paslaugų teikimo ir išlaidų apmokėjimo tvarkos  aprašą,  patvirtintą  Lietuvos  Respublikos  sveikatos  apsaugos ministro 2010 m. gruodžio 
27 d. įsakymu  Nr. V-1131 „Dėl Greitosios medicinos pagalbos teikimo ir išlaidų apmokėjimo tvarkos aprašo patvirtinimo“:
1.1.	Pakeičiu 16 punktą ir jį išdėstau taip:
„16. GMP paslaugų bazinių kainų sąrašas:
	Eil. Nr.
	Paslauga
	Bazinė kaina (balais)

	1.
	Vienam gyventojui tenkančių GMP dispečerinės tarnybos teikiamų paslaugų metinė bazinė kaina
	1,27

	2.
	Vienam miesto gyventojui tenkančių GMP brigadų teikiamų paslaugų metinė bazinė kaina
	13,83

	3.
	Vienam kaimo ir miestelio, kuriame gyvena mažiau kaip 4000 žmonių, gyventojui tenkančių GMP brigadų teikiamų paslaugų metinė bazinė kaina
	15,40

	4.
	Visų aptarnaujamų savivaldybių vienam miesto gyventojui tenkančių GMP brigadų teikiamų paslaugų metinė bazinė kaina, jeigu savivaldybėje GMP budinčių brigadų paslaugas teikia ne tos savivaldybės GMP paslaugas teikianti įstaiga
	14,47

	5.
	Visų aptarnaujamų savivaldybių vienam kaimo ir miestelio, kuriame gyvena mažiau kaip 4000 žmonių, gyventojui tenkančių GMP brigadų teikiamų paslaugų metinė bazinė kaina, jeigu savivaldybėje GMP budinčių brigadų paslaugas teikia ne tos savivaldybės GMP paslaugas teikianti įstaiga
	16,03

	6.
	Pacientės pervežimo dėl normalaus ar gresiančio priešlaikinio gimdymo ir dėl patologijos laikotarpiu po gimdymo, kai GMP brigada nuvažiuoja iki 100 km, bazinė kaina
	20,30

	7.
	Pacientės pervežimo dėl normalaus ar gresiančio priešlaikinio gimdymo ir dėl patologijos laikotarpiu po gimdymo, kai GMP brigada nuvažiuoja daugiau nei 100 km, bazinė kaina
	40,59

	8.
	Paciento pervežimo (išskyrus pervežimą iš ASPĮ) į PKI centrus dėl ūminio miokardo infarkto, esant ST segmento pakilimui, arba insulto gydymo centrus dėl ūminio galvos smegenų insulto, kai GMP brigada iki PKI centro arba insulto gydymo centro nuvažiuoja daugiau nei 50 km, bazinė kaina
	40,59



1.2. Pakeičiu 22 punktą ir jį išdėstau taip:
„22. GMP paslaugas teikiančių įstaigų gerų darbo rezultatų rodiklių reikšmė skaičiuojama pagal centralizuotų GMP dispečerinių tarnybų, kurių techninė ir programinė įranga atitinka Greitosios medicinos pagalbos dispečerinių tarnybų veiklos aprašo,  patvirtinto Lietuvos Respublikos sveikatos apsaugos ministro 2012 m. lapkričio 7 d. įsakymu Nr. V-996 „Dėl Greitosios medicinos pagalbos dispečerinių tarnybų veiklos aprašo patvirtinimo“, priedo (toliau – priedas) reikalavimus, kvietimų duomenis, automatiniu būdu perduodamus privalomojo sveikatos draudimo informacinei sistemai „Sveidra“.“
1.3.	 Pakeičiu 23 punktą ir jį išdėstau taip:
„23. GMP dispečerinės tarnybos paslaugas teikia Viešoji įstaiga Greitosios medicinos pagalbos stotis,  Viešoji įstaiga Kauno miesto greitosios medicinos pagalbos stotis,  Viešoji įstaiga  Klaipėdos greitosios medicininės pagalbos stotis,  Viešoji įstaiga „Panevėžio miesto greitosios medicinos pagalbos stotis“, Viešoji įstaiga Šiaulių greitosios medicinos pagalbos stotis pagal sutartis su TLK. GMP dispečerinės tarnybos paslaugas teikiančioms įstaigoms, naudojančioms techninę ir programinę įrangą, atitinkančią priedo reikalavimus, už GMP dispečerinės tarnybos teikiamas centralizuotas paslaugas mokama pagal aprašo 16 punkto lentelės  1 punkte nurodytą bazinę kainą.“
1.4. Pakeičiu 24 punktą ir jį išdėstau taip:
„24. GMP dispečerinių tarnybų paslaugas teikiančių įstaigų naudojamos techninės ir programinės įrangos atitiktį priedo reikalavimams ne rečiau kaip kas 3 metus vertina Valstybinė akreditavimo sveikatos priežiūros veiklai tarnyba prie Sveikatos apsaugos ministerijos (toliau – VASPVT) VASPVT direktoriaus nustatyta tvarka. VASPVT apie GMP dispečerinių tarnybų paslaugas teikiančių įstaigų naudojamos techninės ir programinės įrangos atitikties priedo reikalavimams vertinimo rezultatus per 10  darbo dienų  nuo šio vertinimo pabaigos  informuoja Valstybinę ligonių kasą prie Sveikatos apsaugos ministerijos.“ 
2. N u s t a t a u, kad šis įsakymas įsigalioja  2018 m. liepos 1 d.

